《寄孙承卿时督蓟饷》
明代·李应兰

塞北风高雁影过，省郎寥落奈秋何。云连朔气浮青海，月带寒笳出白河。

天下军储惟蓟重，中原豪杰莫秦多。风尘忆向清源别，载酒何时复笑歌。

作者简介：李应兰，字如卿。东莞人。明世宗嘉靖四十四年（一五六五）进士。官至福州太守。著有《罗浮漫语》。清黄登《岭南五朝诗选》卷四、民国张其淦《东莞诗录》卷一三有传。